**LĒMUMS**

Liepājā

|  |  |
| --- | --- |
| 2023. gada 23. martā |  Nr.74/3(prot. Nr.3, 14.§) |

Par lokālplānojuma un saistošo noteikumu

apstiprināšanu zemesgabalam

Klaipēdas iela 138, Liepāja

Pamatojoties uz Pašvaldību likuma 4. panta pirmās daļas 15. punktu, 10. panta pirmās daļas 1. un 3. punktu, Teritorijas attīstības plānošanas likuma 12. panta pirmo daļu un 25. panta pirmo daļu, Ministru kabineta 2014. gada 14. oktobra noteikumu Nr.628 “Noteikumi par pašvaldību teritorijas plānošanas dokumentiem” 88.1. apakšpunktu un 91. punktu, sabiedrības ar ierobežotu atbildību “Grupa 93” iesniegto lokālplānojuma, kas groza Liepājas pilsētas teritorijas plānojumu zemesgabalam Klaipēdas iela 138, Liepāja, (turpmāk – Lokālplānojums) redakciju, Vides pārraudzības valsts biroja 2023. gada 15. februāra atzinumu Nr.4-03/1/2023 “Par lokālplānojuma, kas groza Liepājas pilsētas teritorijas plānojumu zemesgabalam Klaipēdas ielā 138, Liepājā Vides pārskatu”, Lokālplānojuma izstrādes vadītāja 2023. gada 27. februāra ziņojumu “Par lokālplānojuma, kas groza Liepājas pilsētas teritorijas plānojumu un vides pārskata publisko apspriešanu zemesgabalam Klaipēdas iela 138, Liepāja” un izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 16. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Apstiprināt lokālplānojuma, kas groza Liepājas pilsētas teritorijas plānojumu zemesgabalam Klaipēdas iela 138, Liepāja, redakciju.

2. Izdot Liepājas valstspilsētas pašvaldības domes 2023. gada 23. marta saistošos noteikumus Nr.4 “Lokālplānojuma, kas groza Liepājas pilsētas teritorijas plānojumu zemesgabalam Klaipēdas iela 138, Liepāja, teritorijas izmantošanas un apbūves noteikumi un grafiskā daļa” (turpmāk – Saistošie noteikumi).

3. Uzdot Lokālplānojuma izstrādes vadītājam:

3.1. piecu darba dienu laikā pēc šā lēmuma spēkā stāšanās, publicēt lēmumu Liepājas valstspilsētas pašvaldības tīmekļa vietnē un ievietot Teritorijas attīstības plānošanas informācijas sistēmā;

3.2. paziņojumu par lēmuma un Saistošo noteikumu pieņemšanu divu nedēļu laikā publicēt Latvijas Republikas oficiālajā izdevumā “Latvijas Vēstnesis”, vietējā laikrakstā “Kurzemes Vārds” un Liepājas valstspilsētas pašvaldības tīmekļa vietnē.

4. Liepājas pilsētas pašvaldības iestādes “Liepājas pilsētas būvvalde” vadītājam kontrolēt lēmuma 3. punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Attīstības pārvaldei, Liepājas pilsētas būvvaldei, Izpilddirektora birojam, Nekustamā īpašuma pārvaldei, Vides aizsardzības un reģionālās attīstības ministrijai, SIA “Grupa 93” |